பன்னாட்டு நெல் - 8

பன்னாட்டு நெல் - 8 (IR 8) எனப்படும் இது; 1960 களின் முற்பகுதியில் பன்னாட்டு நெல் ஆய்வு நிறுவனத்தால் (IRRI) உருவாக்கப்பட்ட அதிக மகசூல் தரும் அரை-குள்ள நெல்வகையாகும். இது பீட்டர் ஜென்னிங்ஸ், என்றி பீச்செல், அகிரா தனகா, டெ-ட்சு சாங், சுராஜித் குமார் டி தத்தா மற்றும் இராபர்ட் எஃப். சாண்ட்லர் ஆகியோரைக் கொண்ட IRRI குழுவால் உருவாக்கப்பட்டது.

 ஆய்வு 
1962 ஆம் ஆண்டு பன்னாட்டு நெல் ஆராய்ச்சி நிறுவனம் (IRRI) நடத்தப்பட்ட பரிசோதனையில் 38 கலப்பின நெல் வகைகளில் IR 8 எட்டாவது இடத்தைப் பிடித்தது. இது இந்தோனேசியாவின் அதிக மகசூல் தரும் நெல்  வகையான பீட்டா (Peta) மற்றும் தைவானின் குள்ள வகையான டீ-கீ-வூ-ஜென் (DGWG) ஆகியவற்றின் கலப்பினமாகும். கிப்பெரெலின் என்ற இயக்குநீரின் உற்பத்தியில் ஒரு நொதியை குறியீடாக்கும் அரை-குள்ள-1 மரபணு (sd-1 அல்லது Os01g0883800), இது தாவர உயரத்தின் செயல் விளைவில் அதன் விளைச்சலை மேம்படுத்தியது.Os01g0883800Genealogy of the “Green Revolution” gene in rice பன்னாட்டு நெல் - 8 முதலில் அறிமுகப்படுத்தப்பட்ட இடங்களுக்கு மிகவும் பொருத்தமானது. இருப்பினும், இது "பெரும்பாலான நெல் வளரும் இடங்களின் சூழ்நிலைகளுக்கு பொருந்தவில்லை", இதில் கடுமையான பருவமழை அல்லது ஆழமான வெள்ளமும் அடங்கும்.

 சாகுபடி 
நவம்பர் 1966 இல், பிலிப்பீன்சு மற்றும் இந்தியாவில் பன்னாட்டு நெல் - 8 அறிமுகப்படுத்தப்பட்டது. IRRI போன்ற விளம்பரதாரர்களும் பன்னாட்டு நெல் - 8 இன் விவசாய பயனாளிகளும் இதை 'அதிசய அரிசி' என்று அழைத்தனர், மேலும் பஞ்சத்தை எதிர்த்துப் போராடியதற்காக இதைக் கொண்டாடினர். இந்நெல் இரகம், ஆசிய அரிசியின் விளைச்சலை எக்டேருக்கு 1 அல்லது 2 டன்னிலிருந்து எக்டேருக்கு 4 அல்லது 5 டன்னாக வியத்தகு முறையில் அதிகரித்தது. இது பசுமைப் புரட்சியில் குறிப்பிடத்தக்க பங்கைக் கொண்டிருந்தது என்பது குறிப்பிடத்தக்கது. 

இறவை, மற்றும் மானாவாரி சாகுபடிக்கு ஏற்ற மத்தியகால நெல் வகையான இது, 130 - 140 நாட்களில் அறுவடைக்கு வரக்கூடியது. இந்த நெல் இரகம், சராசரியாக ஒரு எக்டேருக்கு 5000 - 6500 கிலோ (50-55 Q/ha) மகசூல் தரவல்லது. இதன் நெற்பயிர், சுமார் 80 - 85 (குள்ளம்) சென்டிமீட்டர் (82 cm) உயரம் வளரக்கூடியது. மேலும், நீண்டு தடித்து காணப்படும் இவ்வகை (குண்டு) நெல், வெண்ணிறத்தில் உள்ளது.

 வேளாண் தரவு 
 முதிர்ச்சியடையும் நாட்கள் 130
 தாவர உயரம் (செ.மீ) 93
 மலை உழவு எண் –1 13
 தானிய மகசூல் (வறண்ட காலம்) (4,564 கிலோ எக்டேர்–1) 
 தானிய மகசூல் (ஈரமான காலம்) (2,784 கிலோ எக்டேர்–1) 
 அறுவடையின் போது விதை முளைப்பு  26 (%)
 6 வாரங்களுக்குப் பிறகு விதை முளைப்பு 94 (%) 
 நோய்களுக்கான எதிர்வினை; துங்ரோ நச்சுயிரி, பூஞ்சை, பற்றுயிரி மற்றும் புற்களைகள்.
 பூச்சிகளுக்கு எதிர்வினை; பச்சை இலைத்தண்டு பூச்சிக்கு (GLH) எதிர்ப்புத் திறன் கொண்டவை, பழுப்பு தாவரத் தத்துப்பூச்சிகளான (BPH 1, 2, 3) ஆகிய மூன்று பூச்சிகளுக்கும், மேலும் தண்டு துளைப்பான் மற்றும் பித்தப்பை பூச்சிக்கும் எளிதில் பாதிக்கக்கூடியவை.
 இந்நெல் இரகம் வெளியான நாடுகள்; இந்தியா, இந்தோனேசியா, ஈராக், எக்குவடோர், கயானா, கானா, கியூபா, கென்யா, கேமரூன், கொலம்பியா, சீனா, செனகல், டொமினிகன் குடியரசு, டோகோ, தான்சானியா, நைஜர், நைஜீரியா, நேபாளம், பனாமா, பங்களாதேஷ், பாகிஸ்தான், பிரேசில், பிலிப்பீன்சு, புர்க்கினா பாசோ, பெரு, பெனின், மலேசியா, மவுரித்தேனியா, மியான்மர், மெக்சிகோ, வியட்நாம், வெனிசுலா, மற்றும் சாயிர்.

 சான்றுகள் 

 வெளியிணைப்புகள் 
 ஐ ஆர் 8 விளைச்சல் படிமம்
 பஞ்சம் போக்கிய நெல் ரகம்

பகுப்பு:நெல் வகைகள்
பகுப்பு:இந்தியாவில் வேளாண்மை